
Ehitusloa kehtetuks tunnistamine

Võttes aluseks Kohaliku omavalitsuse korralduse seaduse § 30 lõike 1 punkti 2, Ehitusseaduse § 28 lõike 1 punkti 4 ja lõike 2, Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 


1. Asjaolud ja menetluse käik

Narva Linnavalitsus andis seadusega ettenähtud korras kooskõlastatud ehitusprojekti, õigesti vormistatud ehitusloa taotluse ja makstud riigilõivu alusel välja korralduse nr.103-k, 09.02.2005 a. anda aadressil Rahu 19 ehitusload  olemasolevatele garaažidele laiendamiseks. 16.02.2005 a. ja 17.02.2005 a. väljastas Ehitusjärelevalve osakond ehitusloa taotlejale ehitusload nr.2524; nr.2531 ja nr.2533, kus märkustes oli tehtud kirje sellest, et:

· ehitusluba nr. 2524 : “ehitatakse juurde 4 garaažiboksi (kasulik pind – 89,6 m2) olemasolevatele garažidele (50 boksile) “;

· ehitusluba nr. 2531 : “ehitatakse juurde 4 garaažiboksi (kasulik pind – 89,6 m2) olemasolevatele garažidele (50 boksile) “;

· ehitusluba nr. 2533 : “ehitatakse juurde 2 garaažiboksi (kasulik pind – 43,1 m2) olemasolevatele garažidele (25 boksile) “.
Garaažiühistu Rahu Garaažid omaniku esindaja Aleksei Repkin ( garaažiuhistu esimees) esitas 28.09.2006 a. Narva Linnavalitsuse Arhitektuuri- ja Linnaplaneerimise Ameti Ehitusjärelevalve osakonnale Ehitusloa kehtetuks tunnistamise taotlused, kus on kirjas, et aadressil Rahu 19 ei toimu olemasolevate hoonete laiendamine, vaid kolme eraldiseisva hoonete uusehitus.
2. Õiguslikud järeldused 

Vastavalt Ehitusseaduse § 28 lõike 1 punktitele 4 ja 5 ja lõikele 2 ehitusluba tunnistatakse kehtetuks 10 päeva jooksul ehitusloa kehtetuks tunnistamise taotluse esitamise päevast ehitise omaniku poolt.

3. Otsus

Tunnistada kehtetuks ehitusload nr. 2524, 16.02.2005 a., nr.2531, 17.02.2005 a. ja nr. 2533, 17.02.2005 a. Rahu 19  olemasolevatele garaažidele laiendamiseks.
4. Rakendussätted.
4.1. Korraldus jõustub punktis 1 nimetatud ehitiste taotlejale teatavakstegemisest.

4.2.   Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

